JCh—2018. Rossiya—Misr, Kolumbiya—Yaponiya, Polsha—Senegal. Bugun bo‘lib o‘tadigan o‘yinlar anonsi

Bugun, 19-iyun sanasida futbol bo‘yicha Rossiyada o‘tayotgan Jahon Chempionatining 1-tur o‘yinlariga yakun yasaladi, shu bilan birga 2-tur doirasida bitta uchrashuv bo‘lib o‘tadi.

Kunning dastlabki o‘yini “H” guruhidan o‘rin olgan Kolumbiya hamda Osiyo qit’asi vakili Yaponiya o‘rtasida bo‘lib o‘tadi. Uchrashuv Toshkent vaqti bilan 17:00 da boshlanadi. “Daryo” mazkur o‘yindan matnli onlayn translyatsiyani amalga oshiradi.

“H” guruhining yana ikki jamoasi Polsha—Senegal bellashuvi esa 20:00 da boshlanishi belgilangan. Mazkur o‘yin bilan 1-tur uchrashuvlari yakuniga yetadi.

“A” guruhi esa mundial ikkinchi turini boshlab beradi. 2-turning dastlabki o‘yini mezbon Rossiya hamda Muhammad Saloh boshchiligidagi Misr terma jamoalari o‘rtasida kechadi. Bellashuv 23:00 da bo‘lib o‘tishi belgilangan. “Daryo” mazkur bellashuvni ham matnli onlayn tarzida e’tiboringizga havola etadi.
Jahon Chempionati
1-tur bellashuvi, “H” guruhi
19-iyun, seshanba
2-tur bellashuv, “A” guruhi
19-iyun, seshanba